CELEX: 62018CN0194
Language: sk
Date: 2018-03-19 00:00:00
Title: Vec C-194/18: Návrh na začatie prejudiciálneho konania, ktorý podal Vrhovno sodišče Republike Slovenije (Slovinsko) 19. marca 2018 – Jadran Dodič/BANKA KOPER, ALTA INVEST

4.6.2018   
            
            
               SK
            
            
               Úradný vestník Európskej únie
            
            
               C 190/10
            
         Návrh na začatie prejudiciálneho konania, ktorý podal Vrhovno sodišče Republike Slovenije (Slovinsko) 19. marca 2018 – Jadran Dodič/BANKA KOPER, ALTA INVEST
   (Vec C-194/18)
   (2018/C 190/13)
   Jazyk konania: slovinčina
   
      Vnútroštátny súd, ktorý podal návrh na začatie prejudiciálneho konania
   
   Vrhovno sodišče Republike Slovenije
   
      Účastníci konania pred vnútroštátnym súdom
   
   
      Dovolateľ: Jadran Dodič
   
      Odporkyne: BANKA KOPER, ALTA INVEST
   
      Prejudiciálne otázky
   
   
               1.
            
            
               Má sa ustanovenie článku 1 ods. 1 smernice Rady 2001/23/ES (1) vykladať v tom zmysle, že ako právny prevod podniku alebo časti podniku sa má kvalifikovať aj prevod, ku ktorému došlo za okolností prípadu v prejednávanej veci a ktorého predmetom boli finančné nástroje a iné aktíva klientov (konkrétne cenné papiere), účtovná evidencia týkajúca sa zaknihovaných dlhových cenných papierov klientov a iné finančné a doplnkové služby, vrátane archívu, a to s ohľadom na skutočnosť, že po tom, čo prvá odporkyňa ukončila činnosť spočívajúcu v sprostredkovaní burzových obchodov, záviselo v konečnom dôsledku od rozhodnutia zákazníkov (klientov), či poveria poskytovaním týchto služieb druhú odporkyňu?
            
         
               2.
            
            
               Je za uvedených okolností rozhodujúci počet zákazníkov, ktorým v dôsledku ukončenia činnosti sprostredkovania burzových obchodov prvou odporkyňou poskytuje v súčasnosti tieto služby druhá odporkyňa?
            
         
               3.
            
            
               Má skutočnosť, že prvá odporkyňa ďalej pracuje so zákazníkmi ako závislý finančný sprostredkovateľ, pričom v rámci tejto činnosti spolupracuje s druhou odporkyňou, do nejakej miery vplyv na konštatovanie existencie prevodu podniku alebo závodu?
            
         
      (1)  Smernica Rady 2001/23/ES z 12. marca 2001 o aproximácii zákonov členských štátov týkajúcich sa zachovania práv zamestnancov pri prevodoch podnikov, závodov alebo častí podnikov alebo závodov (Ú. v. ES L 82, 2001, s. 16; Mim. vyd. 05/004, s. 98).